2020. gada 21. janvārī Noteikumi Nr. 39

Rīgā (prot. Nr. 3 11. §)

**Grozījumi Ministru kabineta 2005. gada 30. augusta noteikumos Nr. 662 "Akcīzes preču aprites kārtība"**

Izdoti saskaņā ar likuma

"Par akcīzes nodokli" 2. panta septīto daļu,

18. panta ceturto daļu un 21. panta otro daļu un

Alkoholisko dzērienu aprites likuma

3. panta sesto daļu

Izdarīt Ministru kabineta 2005. gada 30. augusta noteikumos Nr. 662 "Akcīzes preču aprites kārtība" (Latvijas Vēstnesis, 2005, 138. nr.; 2006, 208. nr.; 2008, 162. nr.; 2009, 157., 201. nr.; 2010, 34., 51./52., 138. nr.; 2012, 25. nr.; 2013, 223. nr.; 2014, 64. nr.; 2016, 50., 194., 234. nr.; 2018, 240., 244. nr.) šādus grozījumus:

1. Papildināt 12. punktu aiz vārdiem "atļauju (licenci)" ar vārdiem "izņemot šajos noteikumos minētos gadījumus".

2. Papildināt noteikumus ar 81.2.1apakšpunktu šādā redakcijā:

"81.2.1 akcīzes preču īpašnieka nosaukums un reģistrācijas numurs, ja apstiprināts noliktavas turētājs nav saņemto akcīzes preču īpašnieks;".

3. Papildināt 88. punkta otro teikumu aiz vārda "vietām" ar vārdiem "izņemot šajos noteikumos minētos gadījumus".

4. Svītrot 92. punkta otro teikumu.

5. Papildināt noteikumus ar 92.1 un 92.2punktu šādā redakcijā:

"92.1 Komersants, kuram nav speciālās atļaujas (licences) apstiprināta noliktavas turētāja darbībai, var no citai personai piederošas akcīzes preču noliktavas veikt viņam piederošu akcīzes preču realizāciju:

92.11. uz citu Eiropas Savienības dalībvalsti;

92.12. uz valsti, kas nav Eiropas Savienības dalībvalsts;

92.13. citam komersantam, kuram nav speciālās atļaujas (licences) apstiprināta noliktavas turētāja darbībai, akcīzes preču noliktavas robežās vai citā akcīzes preču noliktavā;

92.14. tās akcīzes preču noliktavas turētājam, kurā uzglabā akcīzes preces.

92.2 Komersants, kuram ir speciālā atļauja (licence) apstiprināta noliktavas turētāja darbībai, ir tiesīgs no citai personai piederošas akcīzes preču noliktavas realizēt viņam piederošas akcīzes preces komersantam, kuram ir speciālā atļauja (licence) apstiprināta noliktavas turētāja darbībai."

6. Papildināt noteikumus ar 96.1punktu šādā redakcijā:

"96.1 Komersants, kuram ir speciālā atļauja (licence) apstiprināta noliktavas turētāja darbībai, ir tiesīgs realizēt akcīzes preces komersantam, kuram nav speciālās atļaujas (licences) apstiprināta noliktavas turētāja darbībai, savā vai citā akcīzes preču noliktavā."

7. Papildināt 100. punktu aiz skaitļa un vārda "101.1punktam" ar vārdiem "un naftas produktu sajaukšanu apvienotajā noliktavā".

Ministru prezidents A. K. Kariņš

Finanšu ministrs J. Reirs